دیوید جیمز تولس

دیوید جیمز تولس (اینگیلیسجه. David James Thouless، دوغوم گونو 1934 سپتامبری نین 21جی گونو، اسکاتلند بیرسدن) ایسکاتلندلی و بریتانیالی فیزیک بیلیم آدامی دیر. ۲۰۱۶جی ایلده، آیری ایکی بریتانیالی عالیمی جان مایکل کوسترلیتز و دانکن هالدین ایله بیرلیکده، سوئدین نوبل وقفی قورومو طرفیندن وئریلن فیزیک نوبل اؤدولونه لاییق گؤرونموشدور. بو اؤدولون یاریسی دیوید تولسین، و یاریسی دا کوسترلیتز و هالدینه وئریلمیشدیر. اونلار بو اؤدولو، ماده نین غریبه شکیله دؤنمه سی، و کوانتوم بیلگی سایاری (کامپیوتر) دوزلتمک اۆچون آراشدیرمالارینا گؤره آلمیشلار.

 تحصیلات 
دیوید تولس وینچستر کالجینده و ترینیتی هال کمبریجده لیسانس و یوخاری لیسانس آلیب. پی اچ دی سی نی ده آمریکانین کورنل بیلیم یوردوندا هانس بئت نظری آلتیندا آلیبدیر.

 باشاری یولو و آراشدیرمالاری 
تولس پوست دوکتورا اَییتیمی نی کالیفورنیا برکلی بیلیم یوردوندا گؤرندن سونرا ، بیرمینگهام بیلیم یوردوندا 1965-1978 آراسیندا ریاضی فیزیک پروفسورو اولدو. سونرا 1980 دا آمریکا نین واشینقتون ایالتینده سیاتل بیلیم یوردوندا فیزیک پروفسورو اولدو. تولس سیاتلده  اوزونلاشمیش سیستملرده اتوملار ، الکترونلار و نوکلئونلارین تئوریده نئجه توزیع اولونماسینین دوشونمه سینه گؤره چوخلو آراشدیردی. اونون ایشلری نین آراسیندا، اوستون کئچیریجیلیک (superconductivity phenomena) اولایی، نوکلیر ماده، و نوکلیر محیطده ییغیلمیش جوشغولو حرکتلری ایسه یئر آلیر.

 سئچیلمیش مقاله لری 
 جی. ام. کوسترلیتز و دی.جی. تولس، " ایکی بؤیوتلو سیستملرده دوزنلمه، متا استابیلیتی و فاز گئچیشلری"، سی فیزیک ژورنالی 1973
 دی. تولس، ام. کوهموتو، ام نایتیگئیل، و ام دن نیجس، "بیر ایکی بؤیوتلو پریودلو پوتانسیلده کوانتوملاشمیش هال کئچیریجیلیگی"، 1982
 ایلیشکیسیز فیزیکلرده توپولوژیک کوانتوم ساییلاری ، 1988
 چوخ بدنلی سیستملرین کوانتوم مکانیکی ، 1972

 اؤدوللر و ایفتیخارلاری 
 1979 ده رویال توپلومو اویه سی اولوب
 آمریکا بیلیم و صنعت توپلومو اویه سیآمریکا میلّی آکادمی سی اویه سی(عضوو)
 1990 دا وولف اؤدولو آلیب
 1993 پاول دیراک مدالی آلیب فیزیک انستیتوسوندان
 2000 ده لارس اونساقار اؤدولو آلیب آمریکا فیزیک درنگیندن
 2016 دا فیزیک نوبل اؤدولو آلیب

 قایناق 
 اینگیلیسجه ویکی‌پدیا صفحه‌سی

بؤلمه:نوبل اؤدولو قازانانلار
بؤلمه:نوبل اؤدولو
بؤلمه:بریتانیا
بؤلمه:ایسکاتلند
بؤلمه:فیزیک
بؤلمه:کوانتوم فیزیک
بؤلمه:نوبل فیزیک اؤدولو قازانانلار
بؤلمه:۲۰۱۶ ایلینده نوبل اؤدولو قازانانلار
بؤلمه:یاشایان اینسانلار